privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (EaSI)

privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (EaSI)

Comisia prezintă proiectul de decizie a Comitetului mixt al SEE în vederea adoptării acestuia de către Consiliu ca poziție a Uniunii. Comisia speră să poată prezenta acest proiect în cadrul Comitetului mixt al SEE cât mai curând posibil.

Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei.

Norvegia, care în prezent participă doar la una dintre cele trei axe ale programului EaSI, și anume la axa EURES, a propus extinderea participării sale la axa Progress a programului, de la 1 ianuarie 2015. Prin urmare, protocolul 31 la Acordul privind SEE ar trebui modificat.

Regulamentul (UE) nr. 1296/2013 al Parlamentului European și al Consiliului din 11 decembrie 2013 privind Programul Uniunii Europene pentru ocuparea forței de muncă și inovare socială („EaSI”) și de modificare a Deciziei nr. 283/2010/UE de instituire a unui instrument european de microfinanțare Progress pentru ocuparea forței de muncă și incluziune socială a fost deja încorporat în Acordul privind SEE prin Decizia nr. 151/2014 a Comitetului mixt al SEE din 27 iunie 2014, pentru a permite țărilor SEE/AELS să participe la anumite axe ale programului EaSI.

Proiectul de decizie a Comitetului mixt al SEE (atașat la propunerea de decizie a Consiliului) vizează modificarea Protocolului 31 la Acordul privind SEE referitor la cooperarea în domenii specifice în afara celor patru libertăți, pentru a extinde cooperarea părților contractante în domeniul social.

Articolul 78 din Acordul privind SEE prevede că părțile contractante întăresc și extind cooperarea în cadrul activităților Uniunii, inter alia, în domeniul politicii sociale.

Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toate actele legislative relevante ale UE, într-un timp cât mai scurt de la adoptarea acestora.

întrucât:

(1)Acordul privind Spațiul Economic European („Acordul privind SEE”) a intrat în vigoare la 1 ianuarie 1994.

(2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, protocolul 31 la Acordul privind SEE.

(3)Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

(4)Regulamentul (UE) nr. 1296/2013 al Parlamentului European și al Consiliului a fost încorporat în Acordul privind SEE prin Decizia nr. 151/2014 a Comitetului mixt al SEE din 27 iunie 2014.

(5)Participarea limitată a Norvegiei la program ar trebui extinsă, pentru a include și axa Progress.

(6)Protocolul 31 la Acordul privind SEE ar trebui, prin urmare, modificat pentru ca această cooperare extinsă să poată fi realizată începând cu 1 ianuarie 2015.

(7)Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

ADOPTĂ PREZENTA DECIZIE:

Articolul 1

Poziția care urmează să fie adoptată, în numele Uniunii Europene, în cadrul Comitetului mixt al SEE, referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

Articolul 2

Prezenta decizie intră în vigoare la data adoptării.

Adoptată la Bruxelles,